Държавен вестник, бр. 67, 2000 г., стр. 7

Б Р О Й  67
Д Ъ Р Ж А В Е Н   В Е С Т Н И К
С Т Р .  7
(2) При създаване на смесени култури, в това
число двуетажни насаждения, се използват и
комбинират видове и форми с контрастни еко-
физиологични изисквания:
1. светлолюбиви със сенкоиздръжливи ви-
дове (приложение № 11);
2. видове с дълбока коренова система и ви-
дове с плитка коренова система;
3. ветроустойчиви с ветронеустойчиви.
Чл. 43. При създаване на смесени култури се
използват с предимство групова (мозаечна),
поясно-редова и редова смес.
Раздел IV
Гъстота на културите
Чл. 44. Гъстотата на културите се съобра-
зява с биологичните особености на дървесни-
те видове, екологичните условия и целта на
залесяването.
Чл. 45. (1) При създаване на културите се
изхожда от първоначалната оптимална гъсто-
та, при която създадената горска култура при
определени природно-екологични условия най-
пълно осъществява поставената цел—стопанс-
ка, защитно-водоохранна, противоерозионна и
ландшафтно-рекреационна.
(2) При култури с основно дървопроизвод-
ствено предназначение чрез първоначалната
оптимална гъстота се осигурява най-голяма
продуктивност и качество на дървостоя (пра-
ви, пълнодървесни и добре окастрени от кло-
ни стъбла).
Чл. 46. (1) В зависимост от биологичните
особености на видовете за залесяване при съз-
даването на горски култури се използват схе-
мите и гъстотите, указани в приложение № 12.
(2) За дървесни и храстови видове, непосоче-
ни в приложение № 12, се използват схемите и
гъстотите на най-близките до тях по биологич-
ни особености видове.
(3) Залесяванията към горната граница на го-
рата се извършват на групи с пикирани фиданки.
(4) При използване на пикирани и контей-
нерни фиданки със закрита коренова система и
при наличие на подраст от ценни дървесни ви-
дове се използват минималните стойности на
гъстотите съгласно приложение № 12.
Чл. 47. В зависимост от целта на създаване
на горските култури се използват схемите и
гъстотите, посочени в приложение № 13.
Г л а в а  п е т а
ПОДГОТОВКА НА ПОЧВАТА
ЗА ЗАЛЕСЯВАНЕ
Раздел I
Измерване и маркиране на площта
за залесяване
Чл. 48. Площта на обекта за залесяване се
измерва от собствениците с цел:
1. установяване размера и границите на
действителната площ на подлежащия на за-
лесяване обект;
2. определяне на фондовата принадлежност
на обекта.
Чл. 49. Площта за залесяване се маркира с
оглед практическото изпълнение на предвиде-
ните в технологичния план почвоподготовка и
метод на залесяване и за точно определяне
посевните и/или посадни места.
Раздел II
Подготовка на почвата за залесяване
Чл. 50. (1) Подготовката на почвата за зале-
сяване включва:
1. предварително почистване—изразява се в
изсичане на отделни храсти, нежелан подраст,
окосяване на тревни видове и папрат и почист-
ване на отпадъците от сечта по начин, посочен
в технологичния план за залесяване;
2. обработка на почвата за залесяване.
(2) Обработката на почвата се извършва
предварително или непосредствено преди са-
мото залесяване в случаи, срокове (сезон), вид
и по технология, посочени в технологичния план
за залесяване.
Чл. 51. Прилагат се следните видове почво-
обработки:
1. пълна (цялостна)—включва изкоренява-
не на пъновете, почистване, подравняване и ри-
голване (изораване);
2. частична—площта се обработва във форма
на пояси, тераси, площадки, дупки, канавко-ва-
лове, микроповишения и микропонижения.
Чл. 52. (1) Пълната обработка на почвата се
прилага на равни и полегати терени с наклон до
8—10° и е с дълбочина 25—50 см.
(2) При полегати терени пълната обработка
на почвата задължително се извършва по посо-
ка на хоризонталите.
(3) При необходимост от противоерозионна
защита върху изораната площ се прекарват през
1—2 м прекъснати (през 2—3 м) по хоризонта-
лите водозадържащи бразди.
Чл. 53. (1) Частичната обработка на почва-
та се прилага на терени с наклон над 10°, при
попълване на култури, редки насаждения и под-
помагане възобновяването в горите, където е
необходимо да се запази наличният подраст и
при нецелесъобразност от техническо и иконо-
мическо естество на пълната почвоподготов-
ка. Тя се прилага в следните разновидности:
1. поясна обработка на почвата—прилага се
при терени с наклон до 18°, като поясите се
оформят по хоризонталите на склона с широ-
чина до 3 м; дълбочината на обработката е в
границите между 10 и 30 см;
2. изкопно-насипни тераси—прилагат се на
терени с наклон от 15 до 35°; терасите се оформят
по хоризонталите на склона с широчина до 4 м и
дълбочина на обработка до 30 см, като се започва
от горната част на склона и се продължава надолу;
3. ръчно подготвени тераси—прилагат се
на терени, където няма условия за механизи-
рана подготовка или тя е икономически неце-
лесъобразна; широчината на терасите варира
между 30 и 60 см и дълбочина на обработката
до 35 см, като по-широките тераси се правят
на терени с по-малък наклон и по-сухи место-
растения;